b'\n_START_ARTICLE_\nSumuel\n_START_PARAGRAPH_\nSumuel, Sumu-El ali Sumu-ilum je bil sedmi amoritski vladar posumerske mestne dr\xc5\xbeave Larse, ki je vladal od 1830 do 1801 pr. n. \xc5\xa1t.._NEWLINE_Nadaljeval je vojno proti Isinu, ki jo je za\xc4\x8del njegov njegov predhodnik Gungunum, da bi Isinu zaprl pot do vodnih kanalov. Letopisi vseh 29 let njegovega vladanja so se ohanili, zato je znano, da je v 4. letu vladanja napadel Akusum in Kazalu, v 5. Uruk, v 8. Pinaratim, v 10. Sabum, v 11. Ki\xc5\xa1, v 15. Kazalu, v 16. pa Nana-I\xc5\xa1o in ob koncu vladanja \xc5\xa1e Umo. Ve\xc4\x8dina krajev so bile majhna vasi ob Evfratu.'